জানা গেছে, গত ১৫ আগষ্ট সারাদেশের ন্যায় রামেক হাসপাতালের কর্মচারি ইউনিয়নের সভাপতি মাসুদ রানা অন্যান্য কর্মচারিদের নিয়ে জাতীয় শোক দিবসে আলোচনা সভা ও কোরআন খতম এবং মিলাদ মাহফিলের আয়োজন করেন। পরে বিষয়টি রামেক হাসপাতাল কর্তৃপক্ষ জানতে পারেন তার বিরুদ্ধে ব্যবস্থা গ্রহণের সিদ্ধান্ত নেন। এরই প্রেক্ষিতে গত ২১আগষ্ট কৈফিয়ত তলব করে মাসুদ রানার কাছে নোটিশ পাঠান। রামেক হাসপাতালের সহকারী পরিচালক (প্রশাসন) স্বাক্ষরিত পত্রে বলা হয় কমিটির কার্যক্রম পরিচালনা সম্পর্কে আদালতে মামলা থাকা অবস্থায় ও পরিচালকের নিষেধাজ্ঞা সত্ত্বেও চতুর্থ শ্রেণী কর্মচারি উনিয়নের কার্যলয়ে কিছু সদস্যদের নিয়ে জাতীয় শোক দিবসের অনুষ্ঠান করেন মাসুদ রানা। এই মর্মে কেন তার বিরুদ্ধে ব্যবস্থা গ্রহণ করা হবে জানতে চেয়ে দিন দিনের মধ্যে জবার চাওয়া হয় মাসুদ রানার কাছে।